פירוט אופן וצורת הפרסום על ידי היבואן במטרה לקרוא לאיסוף טובין מהציבור (ריקול), בהתאם לסעיף 10א ו-10ב לחוק התקנים תשי"ג- 1953.

**יש לאשר מראש את נוסח הפרסום הסופי עם הממונה על התקינה באמצעות כתובת דוא''ל \_\_\_\_\_\_\_\_\_\_\_\_\_\_\_\_\_\_**

**מהות הפרסום:**

ההודעה לציבור בדבר מסוכנות מצרך תספק מידע שיגרום לצרכן ובעלי עניין אחרים לזהות

את המוצר והסיכון הכרוך בו, להגיב ולפעול למניעת סיכון. ההודעה צריכה להיות ברורה

פשוטה ותמציתית בשפה העברית. ההודעה תהיה ממוקדת למוצר מסוים.

**פרטי הפרסום שיופיעו במודעה:**

1. בפרסום בעיתונות, גודל המודעה יתאים לתוכן והיקף המידע ובכל מקרה **לא**

**יפחת מ: 10X10 ס"מ.**

1. **כותרת** "קריאה להחזרת מוצר - ריקול" או "הודעת אזהרה לציבור" –בגופן גדול ביחס לגופן

תוכן המודעה (כותרת המודעה בעיתונים - בצבע אדום).

1. **פרטי החברה**:

שם החברה, לרבות ח"פ או במקרה של עוסק מורשה

במידה וכתובת המשרדים שונה מהכתובת ליצירת קשר המצוינת בתחתית המודעה, יש לציין. כמו כן, ציון פעולת העיסוק של החברה בדבר המוצר נשוא ההודעה.

1. **תיאור המצרך**:

שם המוצר, לרבות שמו המסחרי, צבעו והדגם.

מק"ט, אצווה ו/או ברקוד וכן הנחייה ברורה היכן ניתן למצוא את הפרטים המזהים.

ציון פרק הזמן שבו שווק המוצר ושנות הייצור, אם קיים.

כל מידע נוסף שיכול לסייע לצרכן בזיהוי המוצר.

תצלום של המצרך, ברזולוציה טובה.

1. **סוג הסיכון והשלכותיו** לרבות תיאור הליקויים.
2. ציון שם ומספר התקן נשוא הבדיקה: "בבדיקה שנערכה מטעם הממונה על התקינה באמצעות מעבדה בדיקה, נמצא כי המוצר לא עומד בדרישות התקינה".
3. במידה וקיימים **מקרי היפגעויות** יש לציין זאת.
4. **הצהרה ברורה ובה הפעולה שיש לנקוט למניעת הסיכון**: הפסקת שימוש לאלתר בכל מקרה. לעניין הפעולה הנדרשת, כשמדובר בהחזרה (ריקול), הפיצוי נתון

בהתאם לנסיבות מקרה היבואן יונחה מהן הפעולות שעליו לבצע על ידי מינהל התקינה, בניהן החזרת המוצר ריקול, השמדה או סילוק ליקויים. שאלת הפיצוי – נתונה לשיקול דעתו של העוסק.

1. **פרטי היבואן** לצורך קבלת השירות (טלפון, כתובת העסק).
2. בסוף המודעה ייכתב המשפט: "ההודעה מפורסמת בתאום עם הממונה על התקינה במשרד הכלכלה והתעשייה".

**ערוצי פרסום:**

נוסח הפרסום יהיה זהה בכל ערוצי התקשורת, למעט שינויים טכניים תבניתיים תוך שמירה על הדרישות האמורות במסמך זה. הודעות שיפורסמו ברשת יכללו את תאריך הפרסום. על היבואן לפרסם הודעתו בערוצים שלהלן:

# שני עיתונים יומיים בפריסה ארצית כפי שיונחה על ידי הממונה על התקינה או מי מטעמו, תוך התחשבות במגזר מסוים, אם קיים, למשך יום אחד.

# במידה וקיים ליבואן אתר אינטרנט ו/או אתר/ עמוד ברשת חברתית (פייסבוק, אינסטגרם וכדומה), יחויב היבואן לפרסם הודעתו גם באלו למשך תקופה של שלושה חודשים לפחות במקום הנראה לעין בדף הבית. בנסיבות מיוחדות, רשאי הממונה או מי מטעמו על התקינה לשקול להפחית את מספר חודשי הפרסום מנימוקים שיכתבו.

# במידה וקיימת אפשרות של היבואן ליצור קשר עם כלל לקוחותיו באופן אישי, באמצעות דואר אלקטרוני, מכתב או טלפון או כל אמצעי תקשורת אחר , הפרסום בעיתונות מתייתר ובתנאי שהעברת המסר הוכחה על ידי היבואן לממונה או מי מטעמו וניתן אישורו.

# יש לפרסם את הודעת הריקול או הודעה על מסוכנות המצרך בחנויות (פיזיקליות ו/או אינטרנטיות) שבהן נמכר המוצר. היבואן יעביר את ההודעה ישירות לחנויות או לספקיו ויתן הנחייתו לתלותה או להעלותה (בהתאם לסוג החנות) במקום הנראה לעין.

# היבואן יידרש להעביר לממונה על התקינה או מי מטעמו אסמכתאות בגין העברת ההנחיה לחנויות ו/או לספקים.

**קריאה להחזרת מוצר – ריקול / הודעה על מסוכנות מצרך**

(לבחור בהתאם לפעולה הנדרשת)

**חברת \_\_\_\_\_\_\_\_\_\_(ח.פ: \_\_\_\_\_\_\_\_) קוראת לציבור**

**לפעול למניעת סיכון במוצר ש \_\_\_\_\_\_\_\_ על ידה:** (פעולת העיסוק של החברה בדבר המוצר נשוא ההודעה – יובא/שווק/נמכר/סופק)

\_\_\_\_\_\_\_\_\_\_\_\_\_\_\_(שם המוצר, צבעו ודגם)

**מק"ט \_\_\_\_\_\_\_\_**(לציין היכן מופיע), **יצרן:\_\_\_\_\_\_\_, ארץ ייצור:\_\_\_\_\_\_\_\_**

**שווק בתאריכים :\_\_\_\_\_\_\_\_\_\_**

(כל מידע זיהוי נוסף שקיים שיסייע באיתור המוצר)

**סוג סיכון**: \_\_\_\_\_\_\_\_\_\_\_ (לדוגמא: חנק, כימי, הלכדות, התחשמלות)

(תיאור אי ההתאמה, הפגיעה שעלולה להגרם וציון של מקרי היפגעות שדווחו ביחס למוצר נשוא ההודעה, במידה וישנם)

בבדיקת שנערכה מטעם הממונה על התקינה באמצעות מעבדה מאושרת, נמצא כי המוצר אינו עומד בדרישות התקן הישראלי הרשמי החל עליו: ת"י \_\_\_\_\_\_\_\_\_ (מספר התקן, שמו המלא ושם הסעיף שנמצא לא בהתאמה לדרישות התקן)

**פעולה נדרשת**: כל המחזיק במוצר זה מתבקש\_\_\_\_\_\_\_ (לדוגמא: להפסיק את השימוש בו לאלתר ומוזמן לפנות למקום הרכישה, לצורך החזרתו וקבלת פיצוי כספי.)

לפרטים נוספים ניתן לפנות לחברת \_\_\_\_\_\_\_\_\_\_ בכתובת \_\_\_\_\_\_\_\_\_\_. דוא"ל: \_\_\_\_\_\_\_\_\_ טלפון: \_\_\_\_\_\_\_\_\_

**ההודעה מפורסמת בתאום עם הממונה על התקינה במשרד הכלכלה והתעשייה**

